Rainer Weiss

Rainer Weiss (Berlin, 1932ko irailaren 29a) estatubatuar fisikaria da. 2017ko Fisikako Nobel Saria jaso zuen Barry Barish eta Kip Thornerekin batera LIGO detektagailuari egindako ekarpenagatik eta grabitazio-uhinen behaketagatik.

Alemanian jaio zen, aita judu komunista eta ama kristaua zituela. Familiak naziengandik ihes egin zuen lehenik Pragara eta gero Estatu Batuetara. Rainerrek New Yorken eman zuen bere gaztaroa eta Massachusetts Institute of Technologyn ikasi zuen. MIT eta Louisiana State Universityko fisika irakaslea izan zen.

LIGOk erabilitako laser teknikaren asmatzailea izan zen.

Berlindarrak
Alemaniako juduak
Estatubatuar juduak
Alemaniar estatubatuarrak
Fisikako Nobel Saridunak
Astrofisikariak
Ameriketako Estatu Batuetako fisikariak
Ameriketako Estatu Batuetako astronomoak
Fisika teorialariak